ועדת החינוך, התרבות והספורט, כנסת 25, פרוטוקול מספר 75, 2023-06-27 00:00

יוסף טייב: בוקר טוב, אני מתכבד לפתוח את ועדת החינוך, התרבות והספורט ח' בתמוז 27 ביוני 2023, בנושא הצעה לדיון מהיר, בלימת הקמתה של האוניברסיטה בגליל ופגיעה בתושבי האזור כולו, של חברת הכנסת יפעת שאשא ביטון, חבר הכנסת יצחק פינדרוס, חבר הכנסת עודד פורר, חבר הכנסת מאיר כהן, חבר הכנסת ואליד אלהואשלה

יוסף טייב:      ברשותכם אני רוצה לומר ככה, בחודש ספטמבר 2022 עוד מעט שנה, אושרה במועצה להשכלה גבוהה בוועדת התכנון ולתקצוב הקמתה של אוניברסיטה בגליל על בסיס המכללה האקדמית תל חי

יוסף טייב:  החלטה שהתקבלה בהצבעה במל"ג אושרה על בסיס המלצות של ועדה מקצועית שעבדה קרוב לשנה, והמסקנות של הוועדה היו שצריך להקים אוניברסיטה בגליל שעליה מדברים במשך שנים

יוסף טייב:       משום מה ישנן טענות שהקמת האוניברסיטה מתעכבת לשם כך אנחנו ניתן לכם המציעים לפרוס את משנתכם, יפעת בבקשה

יוסף טייב: "     

יפעת שאשא ביטון: תודה רבה אדוני יושב הראש

יפעת שאשא ביטון:  כמו שאמרת אנחנו מדברים בעצם על אוניברסיטה ששנים רבות דיברו על החשיבות שלה, אני חושבת שאין קמפיין בחירות שגם לא הציגו את זה, ואני מדברת אם זה מטעם הליכוד, בעיקר ראינו את זה מטעם הליכוד בבחירות האחרונות, כמו גם במפלגות אחרות

יפעת שאשא ביטון:       מ-2005 מדובר על אוניברסיטה בגליל, עוד מתקופתו של פרס זכרונו לברכה

יפעת שאשא ביטון:  ברור לכולם אחרי כל ההשקעות שהיו בגליל, שאוניברסיטה היא game changer היא זו שתביא את השינוי בהרבה מאוד תחומי חיים שם, תשפיע על החינוך, על הכלכלה, על התעסוקה, על הדיור, על המרקם האנושי ששם, ועד היום הדבר הזה לא קרה

יפעת שאשא ביטון:       כשאני נכנסתי למשרד החינוך, כן כבת הגליל, כמי שמאוד חשוב לה הנושא הזה, וכמי שטיפלה בו במשך שמונה שנים שהיא נמצאת בכנסת, הדבר הראשון שלקחתי במסגרת ההשכלה הגבוהה זה לקדם את הקמת האוניברסיטה

יפעת שאשא ביטון:  הקמנו צוות מקצועי לחלוטין, מי שעמד בראשו היה זוכה פרס נובל, יחד עם קבוצה באמת מאוד מכובדת של אנשים מהאקדמיה שהתחילו לבחון לא אם להקים את האוניברסיטה, כי כבר קיבלנו החלטה במל"ג שמקימים את האוניברסיטה, אלא היכן להקים אותה ואיך נכון להקים אותה? ברמה המקצועית

יוסף טייב: יפעת ברשותך מי היו האנשים? מה היו השמות שלהם?     

יפעת שאשא ביטון: אני זוכרת את השמות של חלקם, כמובן צ'חנובר שהוא זוכה פרס נובל, היה שם ויגדור משה כנציב המל"ג, היה יוסי קלפטר מאוניברסיטת תל אביב

יפעת שאשא ביטון:  יסלחו לי כל האחרים שאני לא זוכרת את השמות שלה, דודי שוורץ היה שם

יפעת שאשא ביטון:  אני באמת לא זוכרת את כל השמות כי הוקם צוות מקצועי על ידי המל"ג, יסלחו לי האחרים שאני לא באמת זוכרת את כל השמות, אני גם מאוד השתדלתי, בגלל הרגישויות, לא לבוא בדין מול הוועדה

יפעת שאשא ביטון:  אנחנו מינינו אותם, אישרנו את המינויים במסגרת המל"ג והוועדה התחילה לעבוד, לא נפגשתי איתם, נכנסתי רק כשהיה משבר, כשרצו למנות מישהו כחבר ואי אפשר מבחינה משפטית למנות אותו כי הוא היה נשיא מכללה, איש מאוד יקר אבל טכנית אי אאפשר היה לעשות את זה ואז צ'חנובר בעצם אמר שהוא לא יוביל את הוועדה אז אני נכנסתי לתמונה ואמרתי שאנחנו נמנה מישהו חדש

יפעת שאשא ביטון:       מינינו את פרופסור גייגר ממכון ווייצמן ומאותו רגע הוועדה המשיכה לעבוד, שוב, בלי שאני נמצאת בשום אינטראקציה עם הוועדה, עד לרגע שבו הם הגישו את ההמלצות

יפעת שאשא ביטון:  הם הגיעו למל"ג להגיש את ההמלצות, פרסו לפנינו את הכל, הות"ת אישר את ההמלצות, המל"ג אישר את ההמלצות ואושרה הקמה של אוניברסיטה במכללת תל חי ובמיגל

יפעת שאשא ביטון:       מכאן היה צריך להקים ועדת הקמה על פי ההמלצות שהיו, שבעצם תוביל את התהליך של ההקמה בשנה הזו שאנחנו נמצאים, כדי שבשנה הבאה בעזרת ה' כבר נוכל להתחיל את השלב הראשון בבנייתה של האוניברסיטה, בנייתה זה לא לבנות פיזית אלא פשוט לצאת לדרך, כי הבנו שזה יהיה תהליכי

יפעת שאשא ביטון:       אם לא היינו יוצאים לבחירות, או לחילופין, אם תוצאות הבחירות לא היו כל כך מובהקות, ב-5 בנובמבר היינו מאשרים את צוות ההקמה, ששוב, גם זה צוות מקצועי, אני אומרת לכם אין לי שום נגיעה

יפעת שאשא ביטון:  תשאל אותי עוד פעם מי השמות? אני באמת לא זוכרת להגיד לך מי השמות ששם, כי מי שבנה זה בעצם נציגי המל"ג ות"ת את הצוות

יפעת שאשא ביטון:  היחידים שאני יכולה לומר לך שנמצאים שם זה נציגי תל חי ונציגי מיגל, כי הם היו צריכים להיות חלק בעצם ממי שמובילים, או אפילו המובילים הראשיים, יחד עם צוות מקצועי שהמל"ג בחר

יפעת שאשא ביטון:  היינו מאשרים את זה

יפעת שאשא ביטון:  ובאוקטובר הקרוב בעזרת ה' היה אפשר למומר שאוניברסיטה בגליל יוצאת לדרך

יפעת שאשא ביטון:       בא השר החדש, בחוצפה, ביהירות, באופן שערורייתי, פשוט בלם את המהלך הזה, את אותו מהלך שראש הממשלה התרברב בו, שאנחנו נקפיץ את הגליל ונקים אוניברסיטה ונעשה ונעשה, כלום, פשוט בלם

יפעת שאשא ביטון:  אני אומרת לך אדוני יושב הראש זה כמו לקחת תינוק ולדחוף אותו בחזרה לרחם אחרי שהוא כבר יצא

יפעת שאשא ביטון:  זה לא רק רכבת שיצאה מהתחנה, זה די, זה כבר משהו שנולד

יפעת שאשא ביטון:  ובא שר החינוך ועצר

יפעת שאשא ביטון:       מה הוא אמר? אני רוצה ללמוד את זה, ואחר כך

יפעת שאשא ביטון:  קודם כל מה יש ללמוד? אתם כבר שנים מברברים את עצמכם לדעת שאתם רוצים אוניברסיטה בגליל

יפעת שאשא ביטון:  דבר שני, אם כבר אתה רוצה ללמוד, יש ככה דו"ח של הוועדה, שב תקרא אותו, זה לא יום לימודים ארוך, תסגור את האירוע הזה, ותבין שהדבר הזה כבר יוצא החוצה, זה לא שאתה רק מעכב אותו, אתה פשוט עוצר, אתה בולם, אתה מבטל החלטה שהתקבלה כאן

יפעת שאשא ביטון:  ואני אומרת לך ביושר ,לא האמנתי בחלום הכי רע שלי, גם כשבאו ואמרו לי מה יהיה עם גורל האוניברסיטה? אמרתי תקשיבו, אין מה לדאוג זה כבר יצא החוצה, אין זה גמור, זה חתום, זה מנוי, וגם את זה הם הצליחו לעצור

יפעת שאשא ביטון:       אז עברו כמה חודשים, מאוד מפרגנת לאינטליגנציה של שר החינוך, לא יודעת כמה שנים הוא צריך בשביל ללמוד החלטה שהיה פשוט אפשר לקחת ולקרוא אותה או לדבר עם מי שצריך שם כדי להבין שהעסק הזה גמור ושייתן לו ללכת, עד היום זה לא קרה

יפעת שאשא ביטון:  עכשיו הוא אמר שהם עוצרים את זה והוא בכלל יבחן מחדש את כל הנושא של אוניברסיטה

יפעת שאשא ביטון:  כאילו מ-2005 לא הספיק לבחון את זה, אז הם יבחנו את זה מחדש, ואז יחליטו אם להקים ואיפה, כי השכל של הטייסים, ויסלחו לי הטייסים, כי אני מאוד מאוד מפרגנת להם אבל הוא כל הזמן אומר אני טייס אני טייס, אז כנראה שזה יותר נחשב מאשר נובליסטים ואנשי אקדמיה שעוסקים בתחום

יפעת שאשא ביטון:  אגב, אני לא מבינה כלום בטייס, אז הטייסים יכולים לומר עליי אותו דבר, אני האחרונה שיכולה לבוא ולהטיף להם או לספר להם מה נכון להם, שמה את זה בצד

יפעת שאשא ביטון:       עכשיו אנחנו גם מגלים שיש פה פוליטיקה כמובן, שמעורבת בעניין, כי ראש עיריית צפת הקים מהומה בתוך הליכוד על זה שזה נמצא בתל חי ולא בצפת, שצריך לומר ביושר, שהקמה של אוניברסיטה בתל חי ומיגל לא תיפגע במכללות באזור, להיפך, היא תחזק אותן

יפעת שאשא ביטון:  כי עדיין יש אוכלוסיות שלמות שלא יכולות לעמוד בתנאי הקבלה לאוניברסיטה והן יצטרכו מכללות, והמכללות בסביבה אמרו שחשוב להשאיר את המכללות בסביבה

יפעת שאשא ביטון:  הן אגב הציעו מודל של מכללה בתואר ראשון ואוניברסיטה בתואר השני, כאילו איזשהו ייצור כלאיים, אבל זה לא עובד ככה, אנחנו רוצים אוניברסיטה אמיתית בגליל, ולכן יש חשיבות למכללות והן תוכלנה לקלוט ולהתמקצע ולעשות את העבודה שלהן עם כל הסטודנטים שלא יכולים להיכנס לאוניברסיטה

יפעת שאשא ביטון:       השורה התחתונה אדוני יושב הראש, יש פה החלטה שערורייתית של שר החינוך, יש בה טעם לפגם, שום דבר שהוא ענייני בהחלטה שלו, פוליטיקה נטו

יפעת שאשא ביטון:  רצון לדרוס את כל מה שעשתה כאן הממשלה הקודמת, גם אם זה בא על חשבון חבל ארץ, אגב, שהרבה מאוד מהאנשים שם הם תומכים שלהם, וחשוב לי להגיד את זה כי הם עמדו שם, הם עמדו בקריית שמונה והם עמדו בצפת ואמרו להם אנחנו נביא לכם אוניברסיטה, ומה הם עשו? הם פשוט ביטלו את ההחלטה, עד שכבר סוף סוף יש לו משהו שהוא יכל לעמוד ולגזור, לגזור את הסרט באוקטובר, זה שלו זה לא של אף אחד, הוא היה מוכן לבטל את זה בשם הפוליטיקה

יפעת שאשא ביטון:       אז אני יותר מאשמח לשמוע גם מה יש לנציג שלו לבוא ולומר כאן, ואני יותר מאשמח אם אדוני יושב הראש, יקבל החלטה כאן שהכנסת דורשת משר החינוך לקיים את ההחלטה שהתקבלה בות"ת ובמל"ג, אחרי עבודה מקצועית, יסודית, מאומצת, שנעשתה על ידי אקדמאיים, על ידי אנשי אקדמיה מהשורה הראשונה במדינת ישראל, ולהקים את האוניברסיטה בגליל, זה עדיין לא מאוחר

יפעת שאשא ביטון:  תודה רבה

יוסף טייב: בלי להבין בטייס, הבאת צ'ק ליסט מאוד מפורט

יפעת שאשא ביטון: לא בטייס, בחינוך

מאיר כהן: אדוני יושב הראש, אני אשתדל לא לחזור על דברי הטעם שאמרה חברת הכנסת ביטון, אבל על אף האישור שניתן במועצה להשכלה גבוהה להקמת האוניברסיטה, על בסיס המכללה האקדמית בתל חי, יואב קיש, שר החינוך, החליט לבלום את הקמת האוניברסיטה

מאיר כהן:  אין שום - - - זה הוא, זה אישי שלו, לא ברור למה? אין שום הסבר, הוא אפילו לא הגיע לכאן, הוא שלח אנשים מהמשרד, אנשי מקצוע, להסביר לנו למה הוא החליט ככה? כי, אני משער, גם אני הייתי שר כמה פעמים, אני משער שמקבלים החלטה על סמך התייעצות עם גורם מקצוע, שיכול להיות, לפחות נשמע אותם

מאיר כהן:       אני פותח סוגריים ואומר לך, אדוני, שאני נמצא בדיונים של ועדת החינוך ואתה מנהל את הדיונים, כמו אתמול למשל, שהיה פה דיון חשוב מאוד ואתה עושה את זה בצורה מעוררת כבוד

מאיר כהן:  אני, אם מותר לי רק להציע, לא הייתי פותח את הדיון היום

מאיר כהן:  ועדת חינוך היא ועדה מאוד חשובה בחייה של הכנסת, וביום שאתה מוחל על כבודך, כבודך מחול

מאיר כהן:       אי אפשר לפתוח דיון של שרת חינוך לשעבר ושל חבר כנסת ושל עוד חברי כנסת שאנחנו מתכוננים, מגישים, על פי חוק ועל פי תקנון הכנסת, ואנחנו מגיעים לכאן ומדברים לקירות

מאיר כהן:  ועוד פעם, שיסלחו לי, לא היועץ שלו שאני מעריך אותו, ולא הגברת הצעירה שעושה בוודאי ובוודאי עבודה נהדרת

מאיר כהן:  אבל אני בא ממשרד החינוך, כשרצינו להגיע לוועדת חינוך זה היה רגע שרעדנו מהתרגשות

מאיר כהן:  כי זה ועדת חינוך, כי פה צריכים לתת תשובות

מאיר כהן:  זה הפיקוח על הממשלה

מאיר כהן:  ואני, לצערי, אנחנו יכולים להגיד את הדברים, ככה ללהג ושום דבר לא יצא מזה

מאיר כהן:  ואני מאוד מקווה שבדבריך אתה תעמוד על זה

מאיר כהן:       תראו, משרד החינוך קורס אני רוצה להגיד לך אדוני, מעולם, ואני איש חינוך כל חיי, מעולם לא הייתה קריסה כזו במשרד החינוך

מאיר כהן:  צר לי, ואני קושר את זה להחלטות השערורייתיות, אתמול יושב כאן מנהל משרד החינוך, אגב הוא אומר בהגינות, שהחינוך המיוחד קרס

יפעת שאשא ביטון: לא היינו צריכים אותו בשביל זה, ידענו את זה לפני

מאיר כהן: לא, הוא אמר את זה בהגינות

מאיר כהן:  זה היה נורא לשמוע את זה

מאיר כהן:  ואנחנו יודעים, מי שיש לו בני זוג או ילדים או חברים שהם מורים ומנהלי בתי ספר, הקריסה עכשיו, שאני זוקף אותה לשר החינוך הנוכחי

מאיר כהן:  ולמה אני אומר את זה? כי הוא לא מכבד את הכנסת, הוא לא מכבד את חברי הכנסת, הוא לא מכבד דבר מאוד בסיסי, זו הבטחה שלטונית

מאיר כהן:       מרגי החליף אותי בתפקידי אדוני, אין דבר אחד שאני אמרתי שמרגי אמר אני לא עושה

מאיר כהן:  הוא נכנס, אמר יש המשכיות שלטונית, אני עושה הכל

מאיר כהן:  מרגי

מאיר כהן:  וקיש נכנס למשרדו וחשב שכל מה שהוחלט לפניו בטל ומבוטל, הוא המציא את הגלגל מחדש

מאיר כהן:  וכל הצעת חוק, וכל דיון, וכל הצעה שאנחנו מציעים הוא שולח, הוא אפילו לא עולה להגיב על הצעות החוק

מאיר כהן:  עכשיו, צר לי מאוד שההתנהגות האישית הזאת הופכת להיות לנחלת הכלל במשרד חשוב כמו משרד החינוך

מאיר כהן:       אני מבוגר מאוד, אני זוכר את באר שבע לפני האוניברסיטה, ואני יודע מה קרה בבאר שבע אחרי האוניברסיטה

מאיר כהן:  היא יודעת, מעיר קטנה פריפריאלית, הפכה להיות למעצמה גדולה

מאיר כהן:  אוניברסיטה נכנסת ליישוב, משנה את כל ההרכב של היישוב

מאיר כהן:  אין ישוב שמגיע לו יותר מאשר קריית שמונה

מאיר כהן:  ישוב ספר, עשרות שנים תושביו היו המגן האנושי של המדינה הזאת, הם נאחזים במקומות שאנחנו לא נאחזים, באומץ בלתי רגיל, הם מחכים עשרות שנים לישועה הזאת

מאיר כהן:       וכך, אגב, התייחסו אליהם גם בהקמת המרכז הרפואי

מאיר כהן:  מזל שאופיר כץ הלך להילחם על כספים קואליציוניים

מאיר כהן:  אמרתי לו אופיר, איזו סיבה יש לך להילחם על כסף קואליציוני? זה דבר שצריך, שממשלה צריכה לעשות, בית חולים קדמי, חד מיון קדמי, אפילו לא בית חולים

מאיר כהן:  וחשבתי שיואב, שעמד וסיפר כמה הוא הולך לפתח את הגליל, לפחות יבוא ויגיד אני משהה טיפה, יבוא לשרה לשעבר ויגיד לה בואי, תספרי לי, תלמדי אותי, תגידי לי מה בסדר מה אני צריך לקדם

מאיר כהן:  במקום זה פשוט החליט, לא, אין אוניברסיטה בקריית שמונה

מאיר כהן:       אז א' אנחנו צריכים להתנצל בפני התושבים בקריית שמונה, מגיעה להם התנצלות גדולה מאוד

מאיר כהן:  כי כשאני פוגש סטודנטים, כשאני פוגש את האנשים שאני מכיר בקריית שמונה, והם כל כך ציפו לאוניברסיטה הזאת, זה היה משאיר את הצעירים, זה היה מפתח שטחי מחקר, זה היה מפתח את התעשייה, ראו את באר שבע

מאיר כהן:  ושום דבר מהדברים הטובים האלה לא עמדו לנגד עיניו

מאיר כהן:  ואם לא אלה, אז לפחות לכבד את ההחלטה השלטונית של השרה לפניו שמגיעות לה כל המחמאות, שבאה ולקחה דבר שדיברנו עליו הרבה שנים ואמרה אני מוציאה אותו לפועל

מאיר כהן:       אז אדוני, עוד פעם, אני לא נכנסתי כעוס, אני אוהב אותך אהבה גדולה ואתה יושב ראש מצטיין ומעולה, אני רק אומר שחשוב מאוד שתצא אמירה מאוד נחרצת לשר החינוך, שבסוגיה כל כך חשובה, הוא היה צריך להביא לכאן את מיטב האנשים המקצועיים

מאיר כהן:  אין לי שום דבר, שוב, כנגד היועץ שלו

מאיר כהן:  אני מעולם לא העזתי לשלוח לוועדת הרווחה או ועדת העבודה, כשר

מאיר כהן:  נכנסתי ביראת קודש

מאיר כהן:  מעולם לא אמרתי ליועץ שלי תיגש

מאיר כהן:  אני גם חושב שיהודית ואתי יכולות להעיד שלא הרבה פעמים הגיעו לכאן יועצים של שרים, אלא הגיעו מנכ"לים, סמנכ"לים, סגן שר או השר בעצמו

מאיר כהן:  אני תמיד באתי לוועדת הרווחה, מעולם לא אמרתי לוועדה שאני לא מגיע

יפעת שאשא ביטון: אני רק אומר אדוני יושב הראש, מה שאמרתי קודם, שיהיה חשוב גם בפרוטוקול, הייתה צריכה לשבת פה השדרה הניהולית של המל"ג, שזה הכי טבעי הם בדרך כלל גם מגיעים

יפעת שאשא ביטון:  אבל הם לא נמצאים כאן כי שר החינוך עסוק בהתנגשות מולם, הוא אוסר עליהם להגיע

יפעת שאשא ביטון:  הם מכירים הכי טוב מכולם את מה שקורה

יפעת שאשא ביטון:  אגב, הוא אפילו לא כינס ישיבת מל"ג, אין דבר כזה בדרך כלל, זה לא שהוא מנהל את ישיבות המל"ג, ולמרות שהוא לא מנהל את ישיבות המל"ג, הוא אסר את התכנסות המל"ג בגלל שהוא לא הצליח להעביר בבחירה שלו את מי שהוא רצה

יפעת שאשא ביטון:       שתבינו, שהיום ההשכלה הגבוהה מנוהלת בצורה פוליטית, מונעת מהאנשים היקרים שאמונים בעצם על ההשכלה הגבוהה, לעשות את מלאכתם

יפעת שאשא ביטון:  והנה התוצאות הן לפניך

יפעת שאשא ביטון:  במחילה, גברתי, אני יודעת שזו לא את, ושלחו אותך כי הוא פשוט לא רוצה שאחרים יתעמתו עם מה שקורה כאן

יוסף טייב: היא בכל זאת הגורם המקצועי שריכזה את הנושא

יפעת שאשא ביטון: אני יודעת מי בדיוק עמד שם

יפעת שאשא ביטון:  יש יועצת משפטית, ויש את המנכ"לית, ויש את האנשים שבאמת ככה עסקו בזה ביום-יום

מיכאל ביטון: אתה יודע שמשרד החקלאות - - - מסוימת שמע אז הוא היה אוסר על הבחירות

יוסף טייב: מה שאמרת שאת מביאה לשולחן שהשר אסר עליהם להגיע את מדברת מידיעה, או שאת משערת שכך זה?     

יפעת שאשא ביטון: אני אומרת לך שהוא לא מאפשר להם לעסוק בשום דבר

יוסף טייב: את אומרת את זה מידיעה יפעת?     

יפעת שאשא ביטון: כן

יוסף טייב: תודה רבה

יפעת שאשא ביטון: אני אומרת לך מידיעה שהוא לא מאפשר להם לעסוק בשום דבר של המל"ג, וגם שלא יעשו - - -         

מיכאל ביטון: וגם העמדה שלהם שונה משלו?     

יפעת שאשא ביטון: ברור

יפעת שאשא ביטון:  הוא ביטל את ישיבת המל"ג האחרונה משום שהוא לא מוכן שהמל"ג יתנהל בפורום המקצועי האנושי שהוא קיים

יוסף טייב: טוב תודה רבה

יוסף טייב:  חבר הכנסת מיכאל ביטון

מיכאל ביטון: האמת היא שסימון היה כאן לפניי, אתה יכול, אני אחריך סימון

יוסף טייב: סימון מתעסק בספורט הוא לא מתעסק

מיכאל ביטון: לא, אנחנו כולנו במטרה

יוסף טייב: שוט סימון

סימון דוידסון: תודה אדוני יושב הראש, אני קמתי הבוקר עצוב זה לא מילה, ישבנו בחדר האוכל למעלה במלון ביחד עם יפעת ועוד חברי כנסת, דיברנו על המדינה שלנו

סימון דוידסון:  באמת בכאב גדול

סימון דוידסון:  אנחנו מאבדים את זה

סימון דוידסון:  ואתמול הייתי עם צמרמורות שראיתי את המקרה מול אלוף משנה אליאב אלבז, מח"ט שהגיע לנחם את משפחת הראל מסעוד אחד הנרצחים בפיגוע ליד עילית

סימון דוידסון:  חבורה של עבריינים פושעים נערי הגבעות צועקים לו רוצח, בוגד, מבריחים אותו

סימון דוידסון:  ואני כאזרח במדינה קודם כל רואה את זה ואני לא מאמין שזה קורה

סימון דוידסון:  פשוט לא יאומן שדבר כזה קורה

סימון דוידסון:  ואני לא שומע יותר מידי חברי כנסת מהציונות הדתית ומעוצמה היהודית מגנים את זה, וזה לא פלא

סימון דוידסון:  אז קודם כל אני קורא להם לגנות את זה, כי הדבר הזה - - -     

יוסף טייב: סימון אני חושב שהגינוי היה מכלל הקשת הפוליטית

סימון דוידסון: אני לא שמעתי את מר בן גביר

יוסף טייב: אני חושב שגם בן גביר הוציא על זה הודעה

סימון דוידסון: אז אני לא שמעתי, אם זה קרה אני מתנצל, אבל לא שמעתי

יפעת שאשא ביטון: בן גביר שולח אותם לרוץ לגבעות ואחר כך אומר - - -     

סימון דוידסון: ברגע שבן גביר אומר להם רוצו לגבעות אז אני לא יודע מה הם מבינים

סימון דוידסון:  והדבר הזה לא קורה סתם, הוא קורה בגלל שהשר לביטחון לאומי קורא לאנשים האלה רוצו לגבעות

סימון דוידסון:  זה לא קורה סתם, האלימות הזאת והנרצחים וכל מה שקורה במדינה זה לא קורה סתם

סימון דוידסון:  זה לגבי הנושא הזה, קודם כל כאזרח

יוסף טייב: סימון, ציוץ של איתמר בן גביר

יוסף טייב:      זעם או טענות זו לא הדרך להטיח ביקורת, וודאי מקרה של מח"ט בצה"ל, אין שום מקום להתנהגות כזאת וקריאות כאלה נגד מפקדים בצה"ל

סימון דוידסון: מתי זה יצא?     

יוסף טייב: לפני 11 שעות

סימון דוידסון: הבנתי, תודה

סימון דוידסון:  לגבי מה שמאיר אמר

סימון דוידסון:  אתמול היה דיון והיית שותף בדיון הזה בוועדת הכנסת ברשות אופיר כץ, לגבי היחס של המשרדים, גם לממ"מ וגם לחברי הכנסת

סימון דוידסון:  ואני רואה את זה פה

סימון דוידסון:  אנחנו עושים דיון כל כך חשוב, הרי כל הזמן מדברים על הנגב והגליל, בבקשה זו ההזדמנות הטובה ביותר לחזק את הגליל, אין טוב מזה

סימון דוידסון:       השרה לשעבר יפעת שאשא ביטון עסקה בזה שנה וחצי, מדברת על זה על כל במה, קידמו את זה, אנחנו באים פה לדיון אדוני יושב הראש, סליחה, עם כל הכבוד לכל מי שנמצא פה, הייתי בטוח שיהיה חדר מפוצץ מאנשים שאכפת להם, שרוצים לקדם את זה, אבל זה לא קורה

סימון דוידסון:  מה חשוב? חשוב לעבוד אתמול ולהטריל את הממשלה חמש שעות בחוק טבריה כדי לקדם אדם מסוים שלא יכול להיות ראש עיר ועכשיו שכן יהיה ראש עיר

סימון דוידסון:  אבל הדברים האמיתיים שאחד מהם נמצא פה על השולחן

סימון דוידסון:       הרי יודעים מה זה יעשה לאזור הזה, איזו פריחה תהיה שם, כמה סטודנטים יגיעו לשם, כמה עסקים ירוויחו מזה, כמה עסקים ייפתחו, כמה תיירות תהיה

סימון דוידסון:  לא, את זה עוצרים, כי זה לא חשוב

סימון דוידסון:  אז בכוח של הוועדה הזאת, בדיוק מה שדיברנו אתמול אדוני יושב הראש בפגישה עם אופיר כץ

סימון דוידסון:  די, הסיפור הזה צריך להסתיים

סימון דוידסון:  לא תתייחסו, המשרדים לא יתייחסו לכנסת, אנחנו נעשה פה מהפיכה בכנסת

סימון דוידסון:  אנחנו, חברי הכנסת לא נוותר

סימון דוידסון:  לא נסכים לכזה זלזול בחברי הכנסת

סימון דוידסון:  לא משנה אם זו אופוזיציה או קואליציה

יפעת שאשא ביטון: מי יושבים פה רק? אני אשמח פשוט להכיר

יוסף טייב: דובר מל"ג ערן

ורה מקסיוטין: וורה מקסיוטין

יוסף טייב: ורה ויועץ השר

יפעת שאשא ביטון: אני רק אומרת לכם מראש כי אני רואה שעוברים פה פתקים, אתם מדברים לפרוטוקול

יפעת שאשא ביטון:  אני רק אומרת לכם כי זה כן חשוב לי

יפעת שאשא ביטון:  הדברים שנאמרים כאן נאמרים לפרוטוקול בסדר? ויש פרוטוקולים גם, כי אני עובדת מסודר מה לעשות, אני גם אדם מקצועי קודם כל, אחר כך אני בפוליטיקה

יפעת שאשא ביטון:  יש פרוטוקולים לכל מה שהיה, אז תשתדלו להיצמד לאמת כדי שלא יהיו פה חיכוכים מיותרים

יפעת שאשא ביטון:  תודה

יוסף טייב: תודה רבה

יוסף טייב:  יסמין את רוצה להגיד כמה מילים?     

מיכאל ביטון: רגע אני

יוסף טייב: Ladies first מה קרה לך?     

יסמין פרידמן: לא לא

מיכאל ביטון: לא לא, אני אחכה

יסמין פרידמן: אני רוצה דווקא לשמוע קודם את הצדדים המקצועיים

מיכאל ביטון: יסמין הוא צודק

יסמין פרידמן: אבל אני רוצה לשמוע קודם

מיכאל ביטון: אבל אנחנו עושים סבב ח"כים, אז אני אגיד כמה מילים

מיכאל ביטון:  יושב הראש, אני מצטרף לשמירת כבודה של הכנסת

מיכאל ביטון:  דיון כזה על אוניברסיטה בגליל כן או לא היה צריך להיות בנוכחות מנכ"ל משרד החינוך ויושב ראש המל"ג ומנכ"ל המל"ג

יפעת שאשא ביטון: מנכ"ל המל"ג

יוסף טייב: מנכ"ל משרד החינוך לא קשור לאירוע

יפעת שאשא ביטון: לא קשור , אין לו סמכויות שם

יוסף טייב: מנכ"ל המל"ג

יפעת שאשא ביטון: מנהל המל"ג

מיכאל ביטון: לא משנה

מיכאל ביטון:  סליחה, כל הסיפור הזה מל"ג או חינוך מי הסמכות

מיכאל ביטון:  אם אין סמכות למשרד החינוך אז איך שר החינוך ביטל החלטה של המל"ג?     

יפעת שאשא ביטון: לשר יש אחריות, אבל יש שני מנכ"לים, יש מנכ"ל של המשרד ומנכ"ל המל"ג

מיכאל ביטון: אז כל איש מקצוע אחר של משרד החינוך לא רלוונטי לדיון לפי הדבר הזה

יוסף טייב: לכן הם לא הגיעו

מיכאל ביטון: בכל מקרה אני אומר כשאין את הנציגות הראויה לדיון גדול ומשמעותי, פשוט עוצרים את הדיון חצי שעה ושולחים אותם להביא את האנשים

מיכאל ביטון:  ומשרד שלא יתייחס בכבוד לכנסת, ומשרד שלא יתייחס בכבוד לוועדה, שהוא צריך את הוועדה הזאת לחוקים ולהמון נושאים, אז הוא לא יקבל

מיכאל ביטון:  ואם אין נוכחות מכבדת, צריך לעצור ולעשות הפסקה עד שיגיע מי שצריך להגיע

מיכאל ביטון:  זה לגבי ההתנהלות

מיכאל ביטון:       לעצם הדברים אני לא רוצה לדבר על פוליטיקה

מיכאל ביטון:  אני בא מדיון בוועדת בריאות על זה שאתה מת בגליל ארבע שנים לפני תל אביב

מיכאל ביטון:  על זה שחולים אונקולוגים לא יכולים לקבל מיטת אשפוז בזיו

מיכאל ביטון:  טיפול אונקולוגי אבל בלי לישון שם אם יש בעיה

מיכאל ביטון:  על ילדים שהולכים לתל אביב לקבל טיפולים

מיכאל ביטון:  משפחות שאין להן אוטו שמפסידות פרנסה של שכר מינימום כדי ללוות את הילד שנה ושנתיים לטיפולים אונקולוגיים בתל אביב

מיכאל ביטון:       על פערים כל כך גדולים בגליל ובנגב בכל תחום, בתשתיות, בתעסוקה, בבריאות, בחינוך, בשוויון הזדמנויות

מיכאל ביטון:  ואז יש מצב שפתאום ממשלה עושה את הדבר הנכון, אומרת נקים אוניברסיטה, כבר רגע לפני תוצאה ובולמת את המעשה הזה

מיכאל ביטון:       אני קורא לשר החינוך להתעלות מעל העניינים, להתעלות ולעלות לגובה 30,000 רגל, נקי, לבד, ולקבל את ההחלטה הנכונה, וכן להקים אוניברסיטה בגליל, ולהקים מהר, ולהסיר את החסמים, ולהצלחות יש הרבה אבות, וכולם יכולים לקבל את הקרדיט

מיכאל ביטון:  אבל לפגוע בגליל ולא להקים את זה, זה גם אי קיום הבטחה של הליכוד

מיכאל ביטון:  ראש הממשלה אמר אני אקים אוניברסיטה בגליל

מיכאל ביטון:  יש עוד כמה הבטחות בחינוך, אנחנו עוד מחכים לחינוך חינם מגילאי לידה עד שלוש, הבטחה של ראש הממשלה, עוד מחפשים את הדבר הזה, וגם הקפאה של משכנתאות ועוד כמה דברים

מיכאל ביטון:       אבל הבטחתם להקים אוניברסיטה בגליל, צריך אוניברסיטה בגליל, הגליל סובל מפערים

מיכאל ביטון:  ואתם לא עושים את ההחלטה הנכונה משיקולים זרים, אני אומר בואו תתעלו מעל הכל בלי שיקולים פוליטיים ותקימו את האוניברסיטה בגליל ויפה שעה אחת קודם

יוסף טייב: תודה רבה

יוסף טייב:  יסמין, עדיין לא רוצה להתייחס? בהמשך, אוקיי

יוסף טייב:  מרכז השלטון המקומי, ראש עיריית קריית שמונה אביחי שטרן נמצא בזום, בבקשה אדוני

יפעת שאשא ביטון: יש הרבה אנשים שהיו צריכים להגיע כדי לתת, והם לא מגיעים לכאן מפחד כי אמרו להם מפורשות שאם הם ישתתפו בשיח הזה אז הם לא מתחייבים למה יהיה גורל , או עתיד האוניברסיטה הזו

יפעת שאשא ביטון:  אז רק שתדעו וגם את זה אני אומרת

סימון דוידסון: זה היה בתקופת צ'אושסקו

יוסף טייב: אביחי שטרן?     

שבח שטרן: שומעים אותי?     

יוסף טייב: כן בבקשה

שבח שטרן: אז קודם כל תודה רבה על הוועדה הנכבדה על הדיון החשוב הזה

שבח שטרן:  אני התמול הייתי בשדולת הגליל שהוקמה וגם שם ראיתי הופיעה מצגת שמתכננים בגליל אוניברסיטה וזה מופיע ומדברים על זה בגאווה

שבח שטרן:  בפועל אנחנו רואים שההחלטה הזו מוקפאת

שבח שטרן:       אני אומר, קראית שמונה עושה תהליך נפלא להיות בירת מדינת ישראל, בירת הפודטק של מדינת ישראל

שבח שטרן:  אני לא אגיד שאני מתיימר אפילו, היא גם בעיניי בירה בינלאומית, ומוסד מחקרי כזה, שגם, זה לא רק לוח מחיק ומקום לתארים, בסוף אוניברסיטה זה ecosystem שלם בעיקר מהמחקר שמתפתח סביב זה, מקומות תעסוקה, אוכלוסייה חזקה שבאה להתגורר בגליל על קו הגבול

שבח שטרן:  אני רוצה שכולכם תסתכלו ותראו את הדברים האלה לנגד עיניכם

שבח שטרן:      כשאנחנו מדברים על אוניברסיטה, אני לא מדבר על בית חרושת לתעודות בכלל, אנחנו מדברים על game changer, על מנוע צמיחה לאזור שכולכם אמרתם שהוא בעדיפות לאומית, שכולכם אומרים שצריך לחזק את הגליל ולחזק את הגליל זה לחזק את מדינת ישראל, זה לחזק את גבולות מדינת ישראל

שבח שטרן:  האויב הכי גדול שלנו, והנה אנחנו רואים גם בימים אלה איך הוא מרים את הראש שלו ומקים מאחזים על שטח אדמת מדינת ישראל, בשביל שהגבולות יהיו חזקים, זה מה שמחזק את הגבולות, זה מה שמחזק את האוכלוסייה, זה מה שמחזק את הכלכלה, זה מה שמחזק את החינוך, את התעשייה

שבח שטרן:  ואני לא יודע איך אחרי כל כך הרבה שנים שנלחמים, ואני מזכיר שהחלטה להקים אוניברסיטה בגליל התקבלה עוד בשנת 2005, והנה אנחנו בשנת 2023, אחרי שאותה החלטה כבר הושלמה ויש כבר המלצות, והמלצות הן לא המלצות פוליטיות כמו שמנסים לצייר אותם, זה המלצות מקצועיות בגלל תשתית אקדמית, סגל אקדמי, כמות סטודנטים

שבח שטרן:       כשאנחנו מדברים על להקים אוניברסיטה אנחנו גם לא רוצים להקים אוניברסיטה בשביל אוניברסיטה, אנחנו רוצים גם שהאוניברסיטה תעמוד בתנאים האקדמיים הדרושים, ברמת ההשכלה הדרושה, ואין היום

שבח שטרן:  גם אם מאוד מאוד רוצים אין היום שום מכללה שיש לה את התשתית שיש למכללת תל חי

שבח שטרן:  אז באמת, במקום לבוא ולקדם את הדבר החשוב ביותר לגליל והחשוב ביותר למדינת ישראל אחנו בכלל צריכים לקיים דיון כזה של הקפאת החלטה כזו? בעיניי עצם קיום דיון כזה זו תעודת עניות למדינת ישראל

שבח שטרן:       ובאמת זו מחלוקת בין אנשי הכן לאנשי הלא

שבח שטרן:  אלו שעושים, פועלים ודוחפים ומבינים את המשמעות האדירה שיש לאוניברסיטה, לכן אלו שתמיד יגידו למה לא, למה צריך להפריע, למה יתקעו מקלות בגלגלים

שבח שטרן:  ובאמת אוניברסיטה מביאה איתה ecosystem שלם, לא רק תארים

שבח שטרן:  אני רואה מה תעשיית הפודטק עושה בימים אלו לקריית שמונה, 26 חברות סטארט-אפ שקמו בשנתיים

שבח שטרן:  אני בטוח שאוניברסיטה שתקום בסופו של דבר בתל חי תעיף את כל הסיפור הזה למקומות שא אחד מאיתנו לא דמיין בכלל

שבח שטרן:  באמת

שבח שטרן:  רצו להקים אוניברסיטה לגליל מחוץ לגליל, נלחמנו, ניצחנו

יפעת שאשא ביטון: בחיפה

שבח שטרן: ואפילו קיבלנו את אישור המל"ג להקמת אוניברסיטה בגליל בתל חי, רק אתמול בוועדת הכנסת ציינו שזה הפתרון הנכון ביותר והמתאים ביותר לגליל

שבח שטרן:  והנה, העיכוב הזה היום פוגע בגליל, פוגע בקריית שמונה

שבח שטרן:  ואני אומר לכם, זה מוקלט, זה משודר, אני לא אתן לזה יד

שבח שטרן:  אני אדאג שכל תושב בגליל ידע בדיוק מי עזר לבנות עתיד ומי הפריע לחזון הזה להתממש

שבח שטרן:  ואנחנו מדברים על 70 שנים של פערים, ובחמש השנים האחרונות, עם בחירות אינסופיות, עם שנתיים קורונה, בטוח לא עזרו לנו לצמצם את הפערים האלה

שבח שטרן:       ואתם יודעים מה? אפילו לא צריך לקבל פה החלטה

שבח שטרן:  צריך ליישם, ליישם מהר וליישם טוב, ולהפוך את אוניברסיטת תל חיי מסיסמה למציאות

שבח שטרן:  ואנחנו לא נפסיק להילחם עד שזה יקרה

שבח שטרן:  אני באמת, פונה לכל החברים פה, כדאי לכם להצטרף אלינו, להצטרף לאנשי הכן, לאנשי העשייה, לאלו שיוצרים את העתיד ולא להיות אנשי הלא, לא להיות אלה שאומרים תמיד למה לא, ולא אלו שמדברים בסיסמאות עד כמה הגליל חשוב ובפועל אנחנו יום אחרי יום, הנה אצלכם בכנסת מדברים על חשיבות הגליל, והרבה דיבורים אפס מעשים

שבח שטרן:       אז אני מתנצל על האמוציות, הנושא הזה בוער בי, זה העתיד שלי, זה העתיד של הילדה שלי, זה העתיד של משפחת קריית שמונה, של העיר, ששלחה אותי לייצג אותם, ואני אעשה את כל מה שיש ביכולתי כדי שההחלטה הזאת תצא לפועל

שבח שטרן:  ואם זה לא יהיה בדרך נכונה כי אתם מבינים את זה, אז אני אגרום לכך שכולם יבינו את זה וידעו מי אלו גם אנשי הלא שפוגעים בהם

שבח שטרן:  ואני באמת מבקש, בואו נירתם כולם, אין פה אופוזיציה קואליציה, הגליל חשוב לכם? זו המטרה של הגליל, זה מה שיחזק את הגליל

שבח שטרן:  ותודה על זכות הדיבור הזאת

יוסף טייב: תודה רבה אדוני

יוסף טייב:  אלחנן פלהיימר יו"ר התאחדות הסטודנטים והסטודנטיות בישראל

יפעת שאשא ביטון: אגב רק שימו לב, סליחה אלחנן, וזה נכון, אתמול הייתה השדולה לקידום הגליל, הם דיברו על זה שחשוב להקים אוניברסיטה בגליל, רק תבינו את תיאטרון האבסורד כאן בכנסת ישראל

יסמין פרידמן: גם בוועדה, אגב, מיכאל שהייתה אתמול

יוסף טייב: אגב אני לא רוצה לדבר בשם השר, אבל אין ספק שגם השר חושב שיש חשיבות להקים אוניברסיטה בגליל

יפעת שאשא ביטון: אז שיקים ויפסיק לבלבל את המוח

סימון דוידסון: אם הוא חושב שיעשה, מעשים למה דיבורים, בוא נראה אותו

יוסף טייב: שניה, אין בעיה, בוא נשמע מה הוא אומר

יוסף טייב:  עד עכשיו - - -     

סימון דוידסון: אתה נותן לו גיבוי

יוסף טייב: לא, אני לא נותן שום גיבוי

סימון דוידסון: בינתיים כל יום אני רואה כמה הוא שר כושל

סימון דוידסון:  אתמול היה דיון, בכינו פה עם אנשים שגוזלים להם שעה דווקא לילדים הכי חלשים

סימון דוידסון:  איזה מין שר זה?     

יוסף טייב: שניה, בוא

יוסף טייב:  סימון, מערכת החינוך אמנם החינוך המיוחד אמנם קורסת במשמרת של המנכ"ל הנוכחי והשר הנוכחי, אבל לצערי במשך שנים הדבר הזה נדחק הצידה ולא מטופל

יפעת שאשא ביטון: אתה יודע אבל איפה הם חטאו?     

יוסף טייב: יפעת גם את היית שרה, ולצערי, אני לא אומר שלא עשית, אני לא בא להטיח אשמות

יוסף טייב:  תני לי לסיים

יוסף טייב:  אני לא מאלה שאומרים הממשלה הקודמת והממשלה הקודמת, יש פה שר מצליח מאוד, מאיר כהן שהיה שר הרווחה

סימון דוידסון: הוא אמר שמרגי ממשיך אותו, כל הכבוד

יוסף טייב: יש שם דברים ויש שם דברים טובים, ואם שר מוצלח אז עושים דברים טובים יחד עם זאת אני אומר לא עשינו מספיק

יוסף טייב:  ואני גם הייתי בקואליציות

יפעת שאשא ביטון: אדוני יושב הראש, שהוא לא יטעה אותך

יוסף טייב: ולכן אני אומר אי אפשר להפיל את הכל סימון, על השר החדש, ולהגיד החינוך המיוחד קורס כי אתה לא עושה כלום

יפעת שאשא ביטון: אבל אתה מפיל את עצמך, אני אגיד לך למה

יוסף טייב: שרים רבים לא עשו כלום מהקואליציה הקודמת ומקואליציות קודמות

יפעת שאשא ביטון: אתה יודע איפה אתה טועה? וחבל, כי הדברים האלה מתועדים, ואני פשוט לא רציתי שתיפול ותיכשל בלשונך

יוסף טייב: לא, יפעת, אני אומר שעשית דברים טובים

יוסף טייב:  אני אומר לא עשינו מספיק, לא הממשלה הקודמת ולא הממשלה לפני הקודמת

יפעת שאשא ביטון: תן לי להגיד, כי זה בדיוק גם מה שקורה כאן עכשיו עם האוניברסיטה

יפעת שאשא ביטון:  כשאני נכנסתי אני אמרתי שהחוק של החינוך המיוחד, עם כל הכוונות הטובות שלו, פגש את השטח בצורה קטסטרופלית, קיימנו פה דיונים

יוסף טייב: נכון 

יוסף טייב:  כולם מסכימים שתיקון 11 לחוק היה טעות

יפעת שאשא ביטון: אני הקמת צוות מקצועי, ישבו במשך שנה צוותים פרה-רפואיים, כל אנשי המטה, כל אנשי החינוך המיוחד בארץ, הורים, באנו דיווחנו גם בוועדה תוך כדי תהליך

יפעת שאשא ביטון:  מה עשה השר החדש? בא ומחק את הכל והקים ועדה חדשה נכון כ? כי שיחכו הילדים של החינוך המיוחד

יפעת שאשא ביטון:  עכשיו, אמרתי לו גם כשנכנסנו לתפקיד, אמרתי לו משימת חייך עכשיו זה החינוך המיוחד, עשינו תהליך צריך להשלים אותו, יחד עם הארגונים וההורים לאיזה מתווים מכל המתווים שעלו שם, כדאי ונכון ללכת

יפעת שאשא ביטון:  ידענו גם תקציבית איפה זה היה

יפעת שאשא ביטון:  האוצר היה בתך הדיונים האלה שנה שלמה

יפעת שאשא ביטון:  הוא בא ומחק את הכל

יפעת שאשא ביטון:  למה הוא מחק את הכל?     

יוסף טייב: אנחנו נסגור את הסוגריים כי זה לא הדיון

יפעת שאשא ביטון: הקים ועדה כדי להרוג את הנושא, כדי להגיד אני "אבו עלי", אני אציל את העולם נכון?     

יוסף טייב: אנחנו נסגור את הסוגריים, אני העליתי את זה כי זה כי סימןו - - -     

יפעת שאשא ביטון: אז זה הסיפור אז אל תגיד לי לא עשו כי אנחנו עשינו - -     

יוסף טייב: לא אמרתי שלא עשית

יפעת שאשא ביטון: - - כמו שהוא ביטל את האוניברסיטה הזאת, כך הוא ביטל את החינוך המיוחד

יוסף טייב: יפעת, אנחנו נסגור את הסוגריים, לא אמרתי שלא עשית, אמרתי ממשלות רבות, ולא רק הקודמת, גם הקודמת ולפני הקודמת לא עשו מספיק לחינוך המיוחד וכולנו מסכימים עם זה

יפעת שאשא ביטון: אנחנו עשינו, ובמקום לבוא כמו מרגי ולהמשיך את זה, הוא דרס גם את זה ועכשיו מתחילים הכל מחדש, וילדי החינוך המיוחד בסדר, יחכו

יוסף טייב: עכשיו אנחנו לא בדיון של החינוך המיוחד, אני רק סוגר את הסוגריים

יוסף טייב:  היה חשוב לי להגיד את זה סימון, כי אתה יודע, אני מנסה להיות פה כמה שפחות פוליטי, ולהתמקד      

יפעת שאשא ביטון: תאמין לי אל תגן עליו, אין מה להגן עליו

יוסף טייב: לא אני לא מגן עליו, אני לא רוצה להיות פוליטי, אני פה מנסה לנהל דיונים בצורה מקצועית, ואם יימצא, עכשיו עוד פעם, אני לא חושד במה שאת אומרת, את אומרת דברים קשים כלפי השר, לגבי ההחלטה הזאת של המל"ג

יוסף טייב:  אני לוקח הכל בפרופורציות, תכף נשמע את הנציגים של המל"ג ושל השר ונשמע באמת למה ההחלטה הזאת נלקחה

סימון דוידסון: אבל אדוני יושב הראש זה לא פוליטי, אני יושב איתך פה שעות רבות

יוסף טייב: וגם אתה מכיר אותי, שאם אני אמצא לנכון שההחלטה הזאת היא טעות והיא נלקחה שלא בתום לב ולא בצורה מקצועית, אני אגיד את זה, אבל תן לי לשמוע את הצד השני

סימון דוידסון: רק משפט

סימון דוידסון:  עכשיו קיבלתי הודעה מאיש עסקים גדול שרצה להשקיע בקריית שמונה, הוא כותב לי עצרתי את הפרויקט בגלל הנושא הזה של האוניברסיטה

סימון דוידסון:  תחשוב עסקית כמה אנשים רוצים להשקיע שם

יוסף טייב: אין לי ספק שיש לזה השלכות רוחב

יפעת שאשא ביטון: כי כולם בנו על - - -      

יוסף טייב: טוב אלחנן פלהיימר יו"ר התאחדות הסטודנטים והסטודנטיות בישראל, אלחנן בבקשה

אלחנן פלהיימר: צוהריים טובים, תודה יושב ראש הוועדה, חברי וחברות הכנסת שנמצאים

אלחנן פלהיימר:  אני אגיד שגם אנחנו, הסטודנטים היינו שותפים באמת להחלטות שהתבצעו במל"ג

אלחנן פלהיימר:  אני חבר מל"ג, יש לנו שני מושבים במל"ג, באמת היינו גם משקיפים בוועדה וגם הצבענו בעד ההקמה של האוניברסיטה

אלחנן פלהיימר:  אנחנו באמת חושבים שיש חשיבות מאוד גדולה, וערך עליון להקמה של האוניברסיטה בגליל

אלחנן פלהיימר:  לא נכנס להיבט הטריטוריאלי במדויק, אבל באופן כללי כמובן שהצבענו בעד, ולקחנו חלק וקידמנו, כי באמת יש חשיבות אדירה לטובת הדבר הזה

אלחנן פלהיימר:       אני אגיד בהזדמנות הזו, שזה בהחלט רק התחלה וחלק מפאזל הרבה יותר גדול שצריך לתקן ולעשות בפריפריה

אלחנן פלהיימר:  הקמנו ביחד עם תנועת אור את מועצת ה-100 יחד עם ארגונים טובים וחשובים בשביל לקדם ולדחוף בכמה שניתן בפריפריה, בשלל נושאים, בין היתר גם כמובן בהיבט אקדמי, כשיש עוד המון לפעול וזו באמת קריאה מכאן לממשלה לפעול בעוד הרמון מרחבים, בין אם זה בהיבט של ביטחון ,סטודנטיות בבאר שבע מפחדות ללכת בלילה ברחובות, יש שם משמר אזרחי

אלחנן פלהיימר:  אני מכיר המון סטודנטים שגם לאחר הלימודים שלהם שהם אשכרה עושים משמר אזרחי, כי אין מספיק ביטחון, אין מרחב ביטחון אמיתי, גם כשעוצרים שם אנשים שפורעים

יסמין פרידמן: לא הבנתי איך זה קשור לדיון זה שסטודנטיות בבאר שבע מפחדות ללכת לבד?     

אלחנן פלהיימר: אתם נגעתם פה בהרבה דברים שלא נוגעים ספציפית, אז אני מדבר כבר במרחב על הפעולות שצריך לעשות בפריפריה

יסמין פרידמן: זו לא תופעה כזאת כמו שאתה מציג אותה

אלחנן פלהיימר: זו תופעה כזו ואין לי בעיה גם להביא סטודנטיות אם את רוצה, שיבואו וידברו

יסמין פרידמן: אתה לא צריך להביא סטודנטיות, אני תושבת העיר

אלחנן פלהיימר: בסדר גמור אז זה קיים וזה קורה

יסמין פרידמן: ואני לא גרה בשכונה, אני גרה בשכונת דרום, תאמין לי אחת השכונות

אלחנן פלהיימר: להביא לך משמר אזרחי? אז באר שבע במצב מצוין?     

יסמין פרידמן: לא אמרתי שהיא במצב מצוין, אמרתי שזה לא כמו שאתה מתאר את זה

מיכאל ביטון: בואו ,אל תאבדו פוקוס של הדיון הזה

מאיר כהן: אתה יושב ראש אגודה, תדבר לעניין

אלחנן פלהיימר: אני מדבר לעניין

יסמין פרידמן: כל פעם הוא ככה, זו לא פעם ראשונה

אלחנן פלהיימר: אז כמו שאמרתי זה גם בהיבט של תעסוקה, יש נשירה ענקית גם של סטודנטים

אלחנן פלהיימר:  המטרה שלנו היא גם שהסטודנטים, לאחר הלימודים שלהם, יישארו בפריפריה

אלחנן פלהיימר:  והיום אין מספיק מקומות תעסוקה בפריפריה, בגליל, בדרום, וזה מוביל לזה ש-90% מהסטודנטים לאחר שהם מסיימים את הלימודים שלהם, עוברים למרכז

אלחנן פלהיימר:  ושתבין, ב-2048 לפי הצפי נכון להיום, בעתיד, צריכים להיות 13 מיליון תושבים במרכז, ובפריפריה בסך הכל 4 מיליון תושבים

אלחנן פלהיימר:       אז חד משמעית הקמה של אוניברסיטה בגליל זה צעד ענק, גם בהיבט אקדמי, להוביל לעוד סטודנטים להגיע לפריפריה, עוד מקומות תעסוקה, עוד בעלי עסקים שיבואו ויקימו שם

אלחנן פלהיימר:  זה מבחינתנו, נושא שהוא ערך עליון, ובאמת יש חשיבות אדירה לקדם אותו וכמה שיותר מהר, בהחלט כמו שהשרה לשעבר אמרה, נושא שכבר קודם, שהצבענו עליו, שעבר, אנחנו מברכים על זה, ואנחנו קוראים מכאן לשר החינוך ולכל הנוגעים בדבר לעשות עד כמה שניתן בשביל לקדם את הנושא הזה, וכמה שיותר מהר

יוסף טייב: תודה רבה

יוסף טייב:  ורה מקסיוטין, ריכזה את הנושא במל"ג

יוסף טייב:  בבקשה

ורה מקסיוטין: אוקיי אני רק אספר על התהליך קצת טיפה מעבר שבעצם התקבלה החלטת מל"ג להקים את הוועדה

ורה מקסיוטין:  חשוב לי שכן יהיו כתובים השמות של כל חברי הוועדה, בראשות פרופסור בני גייגר, היו שם פרופסור יוסף קלפטר, פרופ' חרמונה סורק, פרופ' מונא מארון, פרופ' שרה סטרומזה, פרופ' גליה צבר, פרופ' דודי שוורץ, מר משה ויגדור ומר יוסי אקרמן

ורה מקסיוטין:  אוקיי זה היה הרכב הוועדה

ורה מקסיוטין:       אז כאמור, הוועדה כתבה דוח עם המלצה למל"ג, המל"ג קיבלה החלטה לאמץ את ההמלצות שהיו בדו"ח, ולהקים אוניברסיטה בגליל שמבוססת על תל חי, שתתמזג עם מכון מחקר מיגל, ועל הקמת ועדת היגוי להקמה שאמורה ללוות את התהליך כיוון שהתהליך הוא מורכב

ורה מקסיוטין:  ובעצם מל"ג וות"ת אמורות למנות את ועדת ההקמה הזאת שתלווה את כל התהליך ביחד עם מכללת תל חי, וכרגע - - - הנושא

יפעת שאשא ביטון: וגובשה הוועדה

יוסף טייב: אנחנו מדברים על ועדה מקצועית לכל דבר?     

ורה מקסיוטין: ועדה של אנשי מקצוע, כן

יסמין פרידמן: מה היא אמרה משפט אחרון?     

יפעת שאשא ביטון: שהשר עצר את זה

יפעת שאשא ביטון:  עכשיו, חשוב גם שהוקם צוות היגוי שמנה מספר חברים וב-5 בנובמבר היינו אמורים לאשר את זה במל"ג

יפעת שאשא ביטון:  משום שתוצאות הבחירות היו מאוד מובהקות, היה נכון מבחינה אתית, מוסרית, הכל, גם משפטית, לתת לשר החדש לבוא ולהצביע על זה

יפעת שאשא ביטון:  שזה היה בסדר גמור מבחינתי

יפעת שאשא ביטון:  כמו שאמרתי לך, לא דמיינתי בשום scenario שהוא יוותר על הזכות הזאת

מיכאל ביטון: אז לא הבנתי מה קרה?     

יפעת שאשא ביטון: כלום, הוא ביטל את זה

מיכאל ביטון: הייתה הצבעה של ביטול?     

יוסף טייב: שניה, מפה מה קורה ורה?     

מיכאל ביטון: רגע אני רוצה להבין

מיכאל ביטון:  הייתה הצבעה של ביטול ההחלטה?     

יפעת שאשא ביטון: לא

יוסף טייב: פשוט לא הצביעו

מיכאל ביטון: אז מה היה?     

ורה מקסיוטין: צריך להקים ועדת היגוי להקמה ובעצם צריך להביא את ההרכב שלה לאישור של המועצה להשכלה גבוהה כדי שהיא תוכל לצאת לדרך

מיכאל ביטון: אבל אנשי המקצוע, הוועדה המקצועית, המליצה על ועדת היגוי להקמה?     

ורה מקסיוטין: נכון

מיכאל ביטון: וכדי שהיא תקום צריך הצבעה?     

ורה מקסיוטין: צריך למנות אותה כן

מיכאל ביטון: במועצה של המל"ג?     

ורה מקסיוטין: נכון

מיכאל ביטון: ויש כוונה לעשות את זה?     

יפעת שאשא ביטון: עובדה שהוא לא עשה את זה

ורה מקסיוטין: זה לשיקולו של שר החינוך שהוא יו"ר הוועדה

מיכאל ביטון: אז היועץ יגיד לנו

יוסף טייב: ירון גנץ, יועץ שר החינוך, בבקשה

ירון גנץ: שלום לכולם, קודם כל אני רוצה להכחיש שמנענו מאיזשהו גורם או אסרנו על איזשהו גורם להגיע לוועדה

ירון גנץ:  זה לא נכון לא אני ולא מישהו מטעם השר

יוסף טייב: תיארתי לעצמי שכך זה, לכן שאלתי את חברת הכנסת יפעת שאשא ביטון האם היא יודעת מידיעה או שזו השערה

יפעת שאשא ביטון: אומרת לך את זה מידיעה, אני בפרוטוקול, אני אומרת לך את זה מידיעה

יוסף טייב: אני - - - שזו השערה

יסמין פרידמן: אבל מה צפית שהוא יגיד יוסי? גם אם זה נכון, אני לא אומרת שזה נכון או לא, אבל מה ציפית שהוא יגיד? שאיימנו על אנשים לא להגיע?     

סימון דוידסון: יוסי כשהייתי ילד אבא שלי היה מסתכל עליי ורק מהמבט הבנתי שהוא אומר לא

סימון דוידסון:  לא צריך להגיד את זה, לפעמים אנשים מבינים בלי דיבורים וזה מה שקרה פה

סימון דוידסון:  אחרת החדר הזה היה מלא, תאמין לי

סימון דוידסון:  זו שיטת צ'אושסקו, מי שזוכר אותו, ככה הוא היה מתנהל

יפעת שאשא ביטון: יש לי שאלה, למה המנכ"לית לא נמצאת? למה סגן היו"ר מל"ג, יש סיו"ר שאמור להגיע, למה ות"ת לא נמצאים פה? למה אנשי המקצוע בשדרה הראשונה יחד עם האנשים הנוספים, כי אני יודעת מי עבד על זה

יפעת שאשא ביטון:  למה הם לא פה? כי אתם מונעים מהם בכלל להתכנס

ירון גנץ: את יכולה לשאול אותם, אנחנו לא אסרנו עליהם

יפעת שאשא ביטון: אתם מונעים מהם בכלל להתכנס, אתם מונעים מהם את העבודה, ועכשיו אתה מונע מהם להגיע לכנסת

יוסף טייב: אוקיי יפעת, בוא ניתן לו להמשיך

יפעת שאשא ביטון: אז אמרנו שאנחנו מדברים לפרוטוקול, תגידו את האמת

יפעת שאשא ביטון:  חבל שנכנסת בזה

ירון גנץ: כמובן עוד הערה ראשונית לפני שאני אתייחס לגוף הדברים, שמשרד החינוך הוא לא קשור לנושא הזה, כמובן בסמכות מל"ג, ולכן זה נושא מל"ג לחלוטין

יפעת שאשא ביטון: נכון, אמרתי את זה

יפעת שאשא ביטון:  כי אני אומרת את האמת בדרך כלל

ירון גנץ: נכון

מיכאל ביטון: השר יענה

יפעת שאשא ביטון: השר יכול להגיע

מיכאל ביטון: השר של המשרד הזה קשור להחלטה?     

ירון גנץ: כן, השר הוא יו"ר המל"ג

מיכאל ביטון: אבל עובדי המשרד לא קשורים?     

יוסף טייב: גורמי המקצוע של המשרד לא קשורים לסיפור

מיכאל ביטון: והיועץ של השר קשור להחלטה?         

ירון גנץ: קשור לשר

מיכאל ביטון: קשור לשר, אוקיי

יפעת שאשא ביטון: זה נכון

ירון גנץ: טוב, אז כבר בפתח הדברים אני רוצה להדגיש ששר החינוך, שהוא, כמו שאמרתי גם יו"ר המועצה להשכלה גבוהה, תומך בהקמת אוניברסיטה בגליל

יפעת שאשא ביטון: לא יישאר לי שיער בסוף הכנסת הזאת

יוסף טייב: שניה יפעת תני לו לסיים

ירון גנץ: תמיכת השר בהקמת האוניברסיטה בגליל, היא חלק מהחשיבות רבת השנים שהשר רואה בכל הנושא של הגליל כאזור לאומי אסטרטגי, הקמה נכונה של אוניברסיטה בגליל תוך ביצוע הלך מקצועי, ואני מדגיש מקצועי, לעמדת השר, תחזק את תושבי הצפון ולא כפי שניתן בכותרת של הדיון המהיר

ירון גנץ:  יחד עם זאת, עם כניסת השר לתפקיד הגיעו אליו פניות לפיהן ההחלטה שהתקבלה לא הייתה מקצועית גרידא

יפעת שאשא ביטון: הוא יכל לבדוק את זה, אנחנו חצי שנה כבר

יוסף טייב: יפעת שניה

יוסף טייב:  ירון לפני שאתה ממשיך

יפעת שאשא ביטון: לא, אני מרחמת עליו

יוסף טייב: יפעת שניה אחת

יפעת שאשא ביטון: אני מרחמת עליו, תראה לאן הוא שולח אותו ואיזה שטויות הוא שולח אותו להגיד

יפעת שאשא ביטון:  אני באמת ליבי אליך

יוסף טייב: יפעת, יפעת, שניה אחת, יפעת תודה רבה

יוסף טייב:  ממה שאני התרשמתי מורה, ומאנשים שהרכיבו את הוועדה הזאת היה נשמע שההחלטה הזאת מקצועית לגמרי

ירון גנץ: הוקמה ועדה של אנשי מקצוע זה נכון, אני לא אומר שהיא הייתה או לא הייתה מקצועית

סימון דוידסון: אמרת, מה אתה לא אומר? אמרת החלטה לא מקצועית

ירון גנץ: אמרתי שהיו פניות שההחלטה הייתה לא מקצועית

יפעת שאשא ביטון: פניות ממי?     

סימון דוידסון: נו? אז זה מה שאתה אומר

ירון גנץ: הגיעו פניות מגורמים שפנו לשר

יפעת שאשא ביטון: ממי? מפעילים?     

ירון גנץ: אני לא אכנס לזה

סימון דוידסון: מראש עיריית צפת? ממי?     

יפעת שאשא ביטון: ירון באמת ליבי איתך, אני מתנצלת שגם התפרצתי לך כי אתה פשוט מייצגת אותו ואני בשוק שהוא שלח אותך לעמוד מול הדבר הזה

ירון גנץ: אני דווקא שמחתי להגיע

יפעת שאשא ביטון: מקבלת את דבריך שהוא רוצה לבדוק את זה

יפעת שאשא ביטון:  כמה זמן הוא צריך לבדוק אם זה היה מקצועי או לא? יש דו"ח, הוא יודע מי האנשים, הוא יכל לחקור את זה, מצ"ח הוא יכל לעשות על זה

יפעת שאשא ביטון:  אנחנו כבר יותר מחצי שנה אחר כך

יפעת שאשא ביטון:  כמה זמן לוקח לו להבין מה הסיפור כאן?     

יוסף טייב: תמשיך ירון

ירון גנץ: אז שניה אני אסביר

ירון גנץ:  כשהוא נכנס לתפקיד, הוא החליט לבחון לעומק את ההחלטה בעקבות הפניות שהיו, זה נמצא בעבודה מטה

ירון גנץ:  חשוב לציין, כמו שאמרו פה, שההחלטה שהתקבלה במל"ג בעניין תל חי, היא ראשיתו של הליך מבוקר ורב שלבי

יסמין פרידמן: בטח, מ-2005 , צריך להתחיל מתישהו

ירון גנץ: לא, זאת החלטה ממשלה מ-2005

יסמין פרידמן: עכשיו זו רק החלטה, כן

ירון גנץ: ההחלטות האחרונות זה מלפני מספר חודשים

יסמין פרידמן: ברור, כי זו הפריפריה אז who cares?     

ירון גנץ: זו לא הייתה החלטה סופית של הכרה במכללת תל חי כאוניברסיטה

סימון דוידסון: איזה קשקוש

יפעת שאשא ביטון: זו הייתה החלטה סופית נאמר כאן

ירון גנץ: קודם כל שתתקבל ההחלטה

יוסף טייב: חברים, לא אני לא 

יפעת שאשא ביטון: די כי אני לא יכולה לשמוע את הדברים האלה יותר

יוסף טייב: אבל גם הוא לא יכל לשמוע את הדברים שאמרת על השר שלו ובכל זאת הוא התאפק

סימון דוידסון: הוא לא אשם, הוא לא אשם

יפעת שאשא ביטון: אדוני יושב הראש, יושבים כאן וצוחקים עלינו, צוחקים עלינו, כולנו

יסמין פרידמן: לא עלינו, צוחקים על הפריפריות

יוסף טייב: יסמין תודה רבה

יוסף טייב:  ירון תמשיך

ירון גנץ: כשתתקבל ההחלטה בתום ההליך הרב שלבי, היא תחייב אישור פרטני גם של הממשלה ולכן כמו שאמרתי, ההחלטה היא לא סופית

יפעת שאשא ביטון: ומתי תתחילו את זה?      

ירון גנץ: לאחר שימונה סגן יו"ר המועצה להשכלה גבוהה, השר, ביחד עם סגן היו"ר

יוסף טייב: תאמיני לי שאני שואל את השאלות, אבל תני לו לסיים את הדברים

יפעת שאשא ביטון: עכשיו הוא תולה את זה - - -     

יוסף טייב: לא, יפעת, אני לא אתן לזה לקרות

ירון גנץ: השר ביחד עם סגן היו"ר יקיימו פעילות אופרטיביות כדי לקדם את הנושא, ועוד נושא שחשוב לציין, שתלויות ועומדות בבג"ץ שתי עתירות שיש להן השפעה על הנושא והן באות במכלול השיקולים

ירון גנץ:  באחת העתירות יש בה גם טענות לא קלות נגד השרה הקודמת, אני כמובן לא נוקט בעמדה

יפעת שאשא ביטון: ראש עיריית צפת טוען שזה אישי

ירון גנץ: מחלקת הבג"צים הכחישה את הטענות כמובן, זה חשוב שייאמר גם לפרוטוקול

יפעת שאשא ביטון: גלגלנו את העתירות האלה מכל המדרגות

יפעת שאשא ביטון:  תגידו את האמת

יפעת שאשא ביטון:  כי ביטלו את העתירות האלה, ואולי אחרי שאני עזבתי הגישו עוד פעם כדי שאתם תתמודדו עם זה

ירון גנץ: העתירות תלויות ועומדות

יפעת שאשא ביטון: אז אני אומרת לך שהעתירות שהגישו בזממנו גולגלו מהמדרגות אז חאלס להיתלות בשטויות ואמת אני אומרת לכם, יש גבול כמה אפשר לצחוק על הכנסת

יפעת שאשא ביטון:  יש גבול בשם הפוליטיקה

יפעת שאשא ביטון:  וצוחקים לא רק עלינו כמו שאמרה יסמין, צוחקים על כל תושבי הפריפריה, אחר כך אתם יוצאים ומספרים להם סיפורים כמה הם חשובים

יפעת שאשא ביטון:  אז אפשר לסגור את הסיפור הזה עכשיו, אנחנו מדברים על רב שלביות, תתחילו את השלב הראשון באוקטובר, עדיין לא מאוחר ואני מוכנה לקחת את כל מילותיי חזרה אם אכן אתם תעשו את זה

יוסף טייב: תודה רבה

יסמין פרידמן: אבל זה מתוקצב בכלל? - - - תקציב ב-2023-2024

יוסף טייב: ירון, תמשיך אוקיי

מיכאל ביטון: רק לא הבנתי מה שאמרת, רק שאלת הבהרה

מיכאל ביטון:  אולי שנינו אותה שאלה

מיכאל ביטון:  אמרת מתקיימת עבודת מטה?     

ירון גנץ: נכון

מיכאל ביטון: היא מתוחמת בלוחות זמנים?     

יוסף טייב: זו הייתה שאלתי

ירון גנץ: כמו שאמרתי, הנושא נמצא על שולחנו של השר בעבודה, וכשיומנה סגן יו"ר יתחילו בביצוע פעולות אופרטיביות

מיכאל ביטון: איזה סגן?     

ירון גנץ: סגן יו"ר מל"ג

יוסף טייב: מתי אמור להתמנות סגן יו"ר?     

מיכאל ביטון: והיו"ר לא יכול לקדם? רק הסגן? לא הבנתי, מה זה המתנה?     

יפעת שאשא ביטון: יש סגנית יו"ר אבל הוא לא רוצה, הוא רוצה מישהו והמל"ג לא אישר לו אותו

יפעת שאשא ביטון:  תספר את הסיפור על הסגן יו"ר

יסמין פרידמן: היא אישה, צריך לפטר עוד נשים קצת

מיכאל ביטון: לא אבל רגע, האוניברסיטה בגליל צריכה לחכות לסגן?     

יסמין פרידמן: כן

ירון גנץ: סגן יו"ר עושה עבודה מקצועית במל"ג, זה התכנון שהוא יעשה

יסמין פרידמן: יש סגן יו"ר כבר

מיכאל ביטון: לא הבנתי אותך, תקשיב לי אני רוצה להבין

מיכאל ביטון:  גורל אזרחי הגליל תלוי בסגן יו"ר אם יתמנה או לא?     

ירון גנץ: חלילה

מיכאל ביטון: יש מל"ג, יש אנשי מקצועי

ירון גנץ: בעזרת ה' הוא יתמנה והכל יהיה בסדר

מיכאל ביטון: אז מתי?     

יפעת שאשא ביטון: הוא רוצה למנות סגן יו"ר שלא אושר במל"ג

מיכאל ביטון: תמנה את מי שאתה רוצה אבל מתי תסיימו את עבודת המטה? אותי לא מעניין ה פוליטיקה

יסמין פרידמן: הוא אמר הכל יהיה בסדר מיכאל מה אתה רוצה יותר מזה?     

יפעת שאשא ביטון: אני אסביר לך מיכאל

מיכאל ביטון: לא, אמרת עבודת מטה, כמה זמן תגיד לנו?     

ירון גנץ: אין לי כרגע

מיכאל ביטון: אולי אם אתה תדרוש לוחות זמנים 

סימון דוידסון: כשאומרים עבודת מטה זה אומר שקוברים את זה

סימון דוידסון:  זהו, זה נגמר

סימון דוידסון:  הם לא יעסקו בזה

יפעת שאשא ביטון: חבר הכנסת ביטון הם מחכים לסוף הבחירות המוניציפליות כדי שיהיה אפשר להבטיח את הדבר הזה גם לצפת וגם לקריית שמונה, וכל אחד מהמועמדים יוכל לספר שביבי קשור אליו, והוא יוכל להביא את זה

יפעת שאשא ביטון:  אז עד אחרי הבחירות המוניציפליות יחכו קריית שמונה

יוסף טייב: אני שמח יפעת שאת גם שואלת את השאלות וגם מביאה את התשובות     

יפעת שאשא ביטון: ברור, כי הדברים מאוד מאוד ברורים, אני אגב עומדת מאחורי כל מילה שלי, מוכנה להיבדק על זה, ואגיד לכם שיש גם סיפור עם סגן היו"ר, כי המל"ג לא אישר אותו, בגלל זה הוא גם לא מכנס מל"ג, הוא מחכה למנות עכשיו את כל המקומות הריקים שיש במל"ג כדי שהוא יוכל אחר כך באמצעותם אולי להשיג רוב ולמנות את הסיו"ר

יפעת שאשא ביטון:  עד אז תושבי קריית שמונה והגליל יחכו

יוסף טייב: תודה רבה ירון תראה, יש לי פה מסקנות דיון של ה-10 במאי 2022

יוסף טייב:  אחת מסקנות הוועדה היו הוועדה חושבת שיש לתת לוועדה לעבוד ומצפה למסקנותיה בתוך שלושה חודשים, זה אומר אוגוסט 2022, אנחנו מתקרבים לאוגוסט 2023     

יפעת שאשא ביטון: בקטנה

יוסף טייב: והדברים עומדים בגו

יוסף טייב:  עכשיו, אני לא נכנס להחלטות המקצועיות של השר, של המל"ג, אני מכבד את האוטונומיה של מל"ג בנושא הזה

יוסף טייב:  יחד עם זאת אני חושב שכן היה ראוי לתחום את זה בזמן מסוים

יוסף טייב:  אני יכול לזרוק עכשיו מספר ולכנס אתכם ללוח זמנים, תעמדו בזה או לא תעמדו בזה זה עוד סיפור

יוסף טייב:       בוא, תבוא אתה עם הצעה, בוא עכשיו בוועדה, אין לי בעיה בוא נצא להפסקה עשר דקות, תחזור עם הצעה מסודרת, תגיד לי תקשיב בתוך כך וכך זמן הוועדה תתכנס ואנחנו ניקח את ההחלטה בפרק הזמן הזה

יוסף טייב:  להשאיר את זה ככה פתוח, אני אומר לך את האמת, בדיחה

יפעת שאשא ביטון: אדוני יושב הראש אל תמכור את הכנסת

יפעת שאשא ביטון:  כבר הייתה החלטה, הם לא פלגמטים, סליחה שאני אומרת את זה, הם מג'עג'עים את כל הסיפור הזה מסיבות פוליטיות

יפעת שאשא ביטון:  יש החלטה של המל"ג, שיעמדו מאחוריה ושתקום אוניברסיטה באוקטובר הקרוב, נקודה

יפעת שאשא ביטון:  אין מה למרוח את זה

יוסף טייב: יפעת, הם צריכים להגיד לי תוך כמה זמן

יוסף טייב:  הרי הוא לא מכחיש שהוא רוצה אוניברסיטה בגליל

יפעת שאשא ביטון: מ-2005 הוא רוצה

יוסף טייב: שניה, נכון בסדר הוא לא רוצה מ-2005, הוא התמנה שר להיות ב-2021

יוסף טייב:  ארבל בכל מקרה הוא אומר שהוא ורצה את האוניברסיטה בגליל, הוא לא הכחיש

יפעת שאשא ביטון: שיקים אותה באוקטובר, יש החלטה

יוסף טייב: שניה, אז אני אומר, שייתן לנו פרק זמן, ששם תילקח ההחלטה לתחילת העבודה לבנית אוניברסיטה בגליל

יפעת שאשא ביטון: אנחנו מאבדים שנה

יוסף טייב: הכל בסדר, אני רוצה שהוא ייתן לי פרק זמן

ירון גנץ: מבחינת עבודה כמו שאמרתי, השר תומך, אין פה שאלה בכלל

ירון גנץ:  כמו שאמרתי, היו טענות לא פשוטות על נושא הקמת האוניברסיטה דווקא בתל חי

יפעת שאשא ביטון: אתה מוכן להגיד את הטענות? כי אתה מפנה את זה אליי

יפעת שאשא ביטון:  אתה מוכן להגיד את הטענות, שזה אישי?     

ירון גנץ: אין לי עוד זמנים מוגדרים כרגע, אבל צריך לבחון את הטענות, יכול להיות שצריך להתחיל את התהליך מחדש, יכול להיות שלא

יפעת שאשא ביטון: להתחיל את התהליך מחדש? אתם מפקפקים בנובליסט? אתם מפקפקים באנשי אקדמיה, אפילו לא ידעתי להגיד לכם את השמות שלהם

יפעת שאשא ביטון:  אנשים שנבחרו בצורה מקצועית, תגידו, אתם לא מתביישים? לאיפה אתם עוד רוצים להוריד את המדינה הזו?

יפעת שאשא ביטון:  באמת אני שואלת

ירון גנץ: כשהשר יהיה שלם עם ההליך - - -     

יפעת שאשא ביטון: אה, הוא יהיה שלם עם ההליך

יוסף טייב: טוב אני מציע משהו אחר

מיכאל ביטון: מה עמדת ראש המל"ג כלפי ההחלטה הזאת?     

יוסף טייב: ראש המל"ג זה השר

מיכאל ביטון: לא, המנכ"ל שלו, מה העמדה?     

יוסף טייב: אני אשאל

מיכאל ביטון: אז אולי צריך להביא אותו לפה

סימון דוידסון: זו בושה

יפעת שאשא ביטון: מיכאל הם הצביעו על זה

סימון דוידסון: איזה התשובות אנחנו מקבלים

יוסף טייב: אני יודע מה אני אעשה

סימון דוידסון: חבל שחיים ביטון לא יכול להחליט תאמין לי הוא היה מחליט כמו שצריך

מיכאל ביטון: אה חיים ביטון? שלוש ביטון זה כבר בעיה

יוסף טייב: חברים, אני מבין את המורכבות

יפעת שאשא ביטון: אין מורכבות, החיים פשוטים אל תסבכו אותם

סימון דוידסון: זו פוליטיקה

יפעת שאשא ביטון: יש החלטה - - - תעמדו מאחוריה

יוסף טייב: יפעת תאמיני לי אני מנהל את הדיון ואני יודע מה אני עושה, אני מבין את המורכבות ולכן - - -     

יפעת שאשא ביטון: אין מורכבות

יוסף טייב: בסדר את טענת שאין, יש מי שחושב שכן

ירון גנץ: אני רק אציין הערה קטנה, סגן היו"ר המיועד, פרופ' דודי שוורץ הוא היה חבר בוועדה שהחליטה על הקמת תל חי

יפעת שאשא ביטון: נכון והוא קסם של בן אדם ואין לזה קשר

יפעת שאשא ביטון:  אתם מאבדים שנה שאנחנו יכולים להקים את האוניברסיטה

יוסף טייב: ירון, אני אעשה את זה אחרת, אנחנו לא נצא להפסקה, אני אתן לך לחזור כי אני מבין שזה יותר מורכב מזה, נכנס את הוועדה שוב בעוד שבוע, עד אז תבואו לוועדה עם תשובות

יוסף טייב:  אני מבקש שהאנשים מהדרג הגבוה במל"ג יצטרפו, אם פרופ' דודי שוורץ יכול להגיע גם אני אשמח

יוסף טייב:  ואנחנו יחד נקבע לוח זמנים

יפעת שאשא ביטון: הוא לא יגיע בחיים כי אחרת השר לא ימנה אותו

יוסף טייב: שניה, יפעת

יוסף טייב:  אני יודע מה אני עושה

יוסף טייב:  אמרתי במידת האפשר שדודי שוורץ יגיע

יסמין פרידמן: לפני שאתה סוגר את הוועדה אני רוצה לומר כמה דברים

יוסף טייב: אני אתן לך, שניה אחת

יוסף טייב:  ולכן אנחנו נכנס את הוועדה שוב סביב הנושא

יוסף טייב:  אני חושב שזה נושא חשוב

יוסף טייב:  תושבי הגליל מגיע להם את ההתייחסות הזאת של הוועדה

יוסף טייב:  אני לא חותמת גומי של אף אחד, סימון, וכשאני חושב לנכון לכנס ועדה שוב אני מכנס אותה, ויחד עם זאת אני יודע לעבוד יד ביד עם הגורמים הרלוונטיים המקצועיים והפוליטיים שנמצאים סביב הדבר הזה, ולכן אנחנו נקדם את הנושא הה ביחד ובשיתוף פעולה ואני מקווה שיהיו לנו בשורות טובות

יוסף טייב:  יסמין בבקשה

יסמין פרידמן: האמת שביקשתי לחכות לפני שאני מגיבה, כי אני באמת משתדלת לא להיות אימפולסיבית, ומכיוון שלפחות לא הייתי בטוחה שאני שולטת או שאני מבינה נכונה, רציתי להקשיב, ובאמת למדתי כל כך הרבה והבנתי את התסבוכת, אבל וואלה, לא טעיתי

יסמין פרידמן:  יכולתי לדבר גם בהתחלה, כי כמו בכל נושא, בכל דבר, תושבי הנגב ותושבי הצפון מופלים

יסמין פרידמן:  בתרבות, ברפואה, בחינוך, בכל דבר אנחנו מופלים

סימון דוידסון: תכניסי גם ספורט גם זה חלק מהחיים

יסמין פרידמן: גם ספורט, בתקציבים ובתוכניות

יסמין פרידמן:  אז שלא נדבר על הזלזול שבאמת לא הגיעו לכאן אנשי המקצוע שיכולים לתת את התשובות, שלא נדבר שהתשובות שלך, אני לא מאשימה אותך, אוקיי? אבל התשובות הן באמת, לא לעניין

יסמין פרידמן:       יושבת פה שרה לשעבר, אומרת וואלה אנחנו מבזבזים פה עוד שנה, אבל מה אכפת לשר או בכלל לממשלות הליכוד שב-20 השנים האחרונות הביאו אותנו לאן שהם הביאו? עם מחסור של 700 כיתות בחינוך המיוחד, שגם את זה למדתי השבוע

יסמין פרידמן:  כי זה תושבי הגליל, ותושבי הצפון או שזה תושבי הנגב

יסמין פרידמן:  אז מה איכפת? אז הפסדנו שנה, יפעת, who fucking care? סליחה על השפה שלי, סליחה, נפלט, אני מתנצלת

יסמין פרידמן:  אבל זה באמת מגיע עד לפה, עד לפה

יסמין פרידמן:  אני באמת חושבת שאם אני הייתי גרה היום בצפון, הייתי עושה רעש גדול

יסמין פרידמן:  למה לדחות עוד שנה? אם יפעת, ואני מאמינה לה, סליחה - - -     

יוסף טייב: לא אמרתי שנדחה עוד שנה

יוסף טייב:  אמרתי שאני רוצה תשובות מקצועיות לשבוע הבא

יסמין פרידמן: למה, זה יפתח באוקטובר הזה? יוסי אנחנו בסוף יוני

יוסף טייב: אני הולך לבטל דיון ולכנס את הדיון הזה במיוחד

מיכאל ביטון: יפה מאוד

מיכאל ביטון:  ככה צריך

יסמין פרידמן: אני איתך

יסמין פרידמן:  תודה רבה     

יוסף טייב: תודה רבה

מיכאל ביטון: אבל הנוכחות של מי יהיה בדיון

יוסף טייב: אני אמרתי, זה נרשם לפרוטוקול

מיכאל ביטון: אתה יכול לחזור עוד פעם?     

יוסף טייב: הנהלת המל"ג, ואם תהיה אפשרות לפרופסור

מיכאל ביטון: הנהלה יכול להיות לך מישהו שהוא - - -     

יוסף טייב: מה אתה רוצה שאני ארשום לך יו"ר המל"ג וזה?     

מיכאל ביטון: לא יודע

יוסף טייב: הם יודעים את מי להביא, את הגורם המקצועי אני סומך על אלחנן שהוא ידע וירון וערן, ידעו להביא את האנשים הטובים מהדרג הגבוה ביותר

מיכאל ביטון: כן? אני מקווה

יוסף טייב: ברשותכם אני נועל את הדיון, תודה

יפעת שאשא ביטון: תודה רבה אדוני יושב הראש